කෙසේවෙතත් හෙට දිනයේදී දැනුවත් කිරීමේ වැඩසටහන ක්‍රියාත්මක කරන්නේ සෞඛ්‍ය බලධාරීන්ගේ ද සහයෝගය අතිව බවයි වයඹ පළාත් අධ්‍යාපන අමාත්‍යවරයා වැඩිදුරටත් සදහන් කළේ.මෙම දරුවා එච් අයි වී අසාදිතයෙක් නොවන බව ජාතික ලිංගාශ්‍රිත හා ඒඞ්ස් රෝග මර්ධන ව්‍යාපාරයේ අධ්‍යක්ෂ වෛද්‍ය සිසිර ලියනගේ ප්‍රකාශ කළා.හිරු ප්‍රවෘත්ති අංශයට මේ පිළිබද අදහස් දක්වමින් වෛද්‍යවරයා කියා සිටියේ හෙට ක්‍රියාත්මක වීමට නියමිත දැනුවත් කිරීමේ වැඩසටහන සදහා ද තමන් ඇතුළු වෛද්‍ය කණ්ඩායමක් සහාභාගීවන බවයි.කෙසේ වෙතත් මෙවැනි ප්‍රශ්න සමාජය තුළ නිර්මාණය වීම දරුවන්ගේ අධ්‍යාපනයට පමණක් නොව මානසික තත්වයට ද දැඩි ලෙස බලපෑමක් විය හැකි බවයි ශ්‍රී ජයවර්ධනපුර විශ්ව විද්‍යාලයේ සමාජ විද්‍යා අධ්‍යනාංශයේ මහාචර්ය මයුර සමරකෝන් කියා සිටියේ.මෙලෙස ව්‍යාජ ඒඞ්ස් බියක් හේතුවෙන් පාසල අහිමි වූ පාසල අහිමි වූ කුලියාපිටියේ දරුවා පිළිබදව ජාත්‍යන්තර මාධ්‍ය වලින් ද විශාල ප්‍රසිද්ධියක් ලබාදී තිබෙනවා.